b'\n_START_ARTICLE_\nAnto Kova\xc4\x8devi\xc4\x87\n_START_SECTION_\n\xc5\xbdivotopis\n_START_PARAGRAPH_\nAnto Kova\xc4\x8devi\xc4\x87 ro\xc4\x91en je u Adi, op\xc4\x87ina Od\xc5\xbeak, Bosna i Hercegovina,1952. godine. Za vrijeme \xc5\xa1kolovanja bio je i pitomac sjemeni\xc5\xa1ta na \xc5\xa0alati i u Zadru a kasnije stipendist austrijske Vlade za studija filozofije u Be\xc4\x8du.     Doktorirao je filozofiju u Be\xc4\x8du. _NEWLINE_Za vrijeme jugoslavenskog komunisti\xc4\x8dkog re\xc5\xbeima, 18. listopada 1981. godine, uhi\xc4\x87en je, saslu\xc5\xa1an i odveden u pritvor u Doboj. U montiranom politi\xc4\x8dkom procesu dvojica be\xc4\x8dkih studenata bila su prisiljena opteretiti ga optu\xc5\xbebama. Ti su studenti povratkom u Be\xc4\x8d me\xc4\x91unarodnim institucijama i austrijskim vlastima iznijeli kako ih je na takve izjave prisilila komunisti\xc4\x8dka vlast u SFRJ. _NEWLINE_Amnesty International proglasila je Antu Kova\xc4\x8devi\xc4\x87a \xc2\xbbzatvorenikom savjesti\xc2\xab\xc2\xa0jer nije zagovarao nasilje u svom zalaganju za promjenu (ili pobolj\xc5\xa1anje) dr\xc5\xbeavnog sustava, te jer je osu\xc4\x91en zbog svojih mi\xc5\xa1ljenja i govora. Kazna mu je izre\xc4\x8dena na blagdan sv. Iva\xc2\xadna, 24. lipnja 1982. i glasila je: 8 i pol godina robije te konfiskacija imovine. Nakon \xc5\xbealbe kazna je smanjena na 6 godina, te je Anto Kova\xc4\x8devi\xc4\x87 u zatvoru u Zenici bio do 1987. godine._NEWLINE_Nakon izlaska iz zatvora zaposlio se, zahvaljuju\xc4\x87i Dru\xc5\xa1tvu slovenskih pisaca, na sveu\xc4\x8dili\xc5\xa1tu u Ljubljani.\n_START_SECTION_\nPredsjedni\xc4\x8dki kandidat\n_START_PARAGRAPH_\nKandidirao se za predsjednika Republike Hrvatske na predsjedni\xc4\x8dkim izborima 2005. godine ali nije pro\xc5\xa1ao u prvom krugu. Osvojio je 19.145 tj. 0,86% glasova.'